# Martinique

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Martinique |
| --- |
| *Martinique* |
|  |
|  |
| Atministrashon |
| Kapital | Fort-de-France |
| Geografia |
| Área | 1.128,0 kilometer kuadra |
| Koordinato  | ﻿ / ﻿ |
| Poblashon |
| Populashon  (1 yanüari 2023) | 360.630 319.71 habitante/km² |
| Otro infromashon |
| Unidat monetario  | Euro |
| Wèp | .mq |
| Kódigo  | MTQ |
| Tel  | +596 |
| Mapa detaya di Martinique |
|  |
|  |
| Imágennan riba  Wikimedia Commons |
| Wèpsait ofisial |
| [Editá Wikidata] · [Manual] |

**Martinique** (na franses: **Martinique**, den boka di e pueblo krioyo **Matnik**) ta un isla den laman Karibe i un departamentu ultramar franses, un asina yamá *département d'outre-mer* (DOM). E ta keda 700 kilometer sùitwèst di Republika Dominikano, pasùit di Dominica i panort di Sint Lucia i ta forma parti di e archipiélago di Antia Menor. Sifranan di promé di yanüari 2007 ta mustra ku Martinique entretantu tin 401.000 habitante. E kapital di Martinique ta Fort-de-France. Departamentu Martinique huntu ku Departamentu Guadeloupe ta forma Antia Franses. Dominica i Sint Lucia antes tambe tabata franses pero despues a bira ingles. Martinique ta parti den kuater distrikto: Fort-de-France, Marin, Saint-Pierre i La Trinité.

## Geografia

E superfisie total di Martinique ta 1102 km². E isla ta aproximadamente 60 km largu di nortwest pa sùitost. E ta masomenos mesun largura ku Kòrsou pero mas hanchu. E punta di mas haltu ta Mont Pelée ku 1397 meter.

## Historia

Den kuminsamentu tabata biba Arowak na Martinique ku tabata yama Madinina. Madinina ta nifika isla di flor. Den boka di pueblo: Madiana, "iles des fleurs". E nomber ta papia pa su mes ta un isla tur na flor. E Arowaknan a biba aki mas ku 2000 aña. Despues a bin e indjannan Karib.

Bataya di Martinique na 1779 entre Fransia i Gran Britania Na aña 1502, 15 di yüni, Cristóbal Colón a deskubri Martinique i na aña 1635 fransesnan a kolonisá Martinique. E promé siudat tabata Saint-Pierre.

Den kurso di tempu tabatin hopi bataya entre Francia i Inglatera pa e isla pero na final Fransia a keda ku e isla. Na 1902, 8 di mei, tabatin un gran erupshon di e volkan Mont Pelée ku a mata no menos ku 30.000 hende.

## Demografia

Évolution de la démographie entre 1961 et 2003 (chiffre de la FAO, 2005). Population en milliers d'habitants.
Évolushon di e demografia entre 1961 i 2003 (sifranan di FAO, 2005). Poblashon den miles di habitante. Finalmente na 2007 Martinique tabata konta 401.000 persona.

E gran mayoria 90% di e poblashon ta desende di Afrika of ta un meskla di afrikano-oropeo i hindu. Esakinan ta esnan asina yama *Creoles*, o Krioyonan. Un minoria di 5% ta di origen oropeo. Hopi di nan ta di Fransia. Esnan asina yamá *Békés*. E sobra 5% ta konsisti di hindu, chines i hendenan di Medio Oriente.

## Siudatnan

E siudatnan prinsipal di Martinique ta: Fort-de-France (95000 hab), Le Lamentin (40 000 hab), Le Robert (25 000 hab), Schoelcher, Sainte-Marie, i le François.

Boske tropikal den bisindario di St-Denis
Aki un lista di 34 munisipio di Martinique:

Sentro
* Fort-de-France (*préfecture*)
* Saint-Joseph
* Le Lamentin
* Schœlcher
* Nord atlantique
* Grand'Rivière
* Macouba
* Basse-Pointe
* Le Lorrain
* Marigot
* Sainte-Marie
* La Trinité (*sous-préfecture*)
* Le Robert
* Le Gros-Morne
* Ajoupa-Bouillon
* Nord caraïbe
* Le Morne-Rouge
* Le Prêcheur
* Saint-Pierre (*sous-préfectur*e)
* Le Carbet
* Bellefontaine
* Case-Pilote
* Fonds-Saint-Denis
* Le Morne-Vert

Sùit
* Rivière-Salée
* Les Anses d'Arlet
* Le Diamant
* Sainte-Luce
* Le Marin (*sous-préfecture*)
* Sainte-Anne
* Les Trois-Îlets
* Le François
* Le Vauclin
* Ducos
* Rivière-Pilote
* Saint-Esprit